Foto: CC BY-SA 4.0 / B.alotaby / Iroq va Saudiya Arabistoni 27 yil ilgari to‘xtatib qo‘yilgan aviaqatnovlarni qayta tikladi. Bu haqida Iroq transport vazirligi bayonotida ma’lum qilingan. "Iroq va Saudiya Arabistoni o‘rtasidagi ikki tomonlama hamkorlik doirasida tomonlar aviaqatnovlarni tashkillashtirishga doir hamkorlik to‘g‘risida memorandum imzolashdi", - deyiladi Iroq vazirligi bayonotida. Hujjatda ta’kidlanishicha, Iroq barcha davlatlar, birinchi navbatda mintaqadagi qo‘shnilari bilan hamkorlik uchun ochiq. 18 oktabr, chorshanba kuni Bog‘dod aeroportiga Saudiya Arabistoni Flynas aviakompaniyasining 27 yil ichidagi birinchi samolyoti qo‘ndi. Uni Iroq transport vaziri Kozim Finjon va Saudiya Arabistonining Iroq poytaxtidagi elchixonasi xodimlari kutib olishdi. Rejaga ko‘ra, Saudiya aviakompaniyasi Iroqning turli mintaqalariga reyslarni amalga oshiradi.